text: Udlicitering har givet søvnløse nætter i Kolding
  09 juni 2015 kl. 16.04
  Kolding Kommunes beslutning om at udlicitere ældreplejen bliver kaldt et skrækeksempel på, hvad der kan ske, når velfærden bliver sat til salg.
  -Jeg tænker det er noget af det værste, jeg har været med til i mit politiske liv, det havde jeg bestemt gerne været foruden og det har givet mig mange søvnløse nætter. Sådan lyder det fra formanden for Kolding Kommunes Seniorudvalg i TV2 dokumentaren Velfærd til Salg, der bliver vist onsdag aften på TV2.
  Programmet fortæller historien om, hvordan det er gået med udliciteringen i kommunen efter at det blev besluttet i 2013.
  Beslutningen betød, at flere private firmaer gik konkurs. Først måtte Caregruppen sige stop efter 2 måneder. Senere gik det galt for Kære Pleje og Trekantens Rengøring og Pleje.
  Kun Attendo, der ejes af en kapitalfond, der er registreret i skattely overlevede.
  Konkurserne var med til efterlade mange ældre i et kaos, hvor hjemmeplejen den slet ikke fungerede.
  Først efter en ny licitation er hjemmeplejen igen blevet rettet op i Kolding Kommune. Men det har været dyre lærepenge både for de ældre og for kommunen.
  